Slaget ved Bear River

**Slaget ved Bear River**, også kjent som **Bear River Massacre** og **Boa Ogoi-massakren**, fant sted den 29. januar 1863 i Cache Valley, omtrent fem km nord for den senere byen Preston i Franklin County i sørøstre Idaho i USA. Dette var i det daværende Washington Territory.

Når ordet *Massacre* er blitt dominerende i USA, skyldes det at det beskrives som *«the largest single episode of [[folkemord|genocide]] in US history». *

## Bakgrunn
På grunn av flere angrep fra shoshonekrigere under deres høvding Bear Hunter, anså unionshæren seg tvunget til å sette i gang et motangrep. I januar 1863 rykket flere kompanier med kavaleri og infanteri, forsterket av to haubitser under oberst Patrick Edward Connor, fra Fort Douglas i Utah for å konfrontere shoshonene, av grenen *Northern Shoshone*.

Shoshonestyrken besto av omtrent 300 krigere forskanset i en kløft bak Bear River.
### Massakren
Unionstroppene ankom kort tid etter soloppgang den 29. januar og begynte umiddelbart å krysse elven. Dette frontalangrepet ble avvist av shoshonekrigerne og kostet flere soldater livet.

Da oberst Connor ankom kort tid etter, bestemte han seg for i stedet å omringe indianerne, og forsegle begge sider av kløften der shoshoneindianerne befant seg, for å forhindre enhver flukt. 

Shoshonefolkets fleste skytevåpen på tidspunkt var blitt erobret i mindre trefninger, byttehandel med Mountain Men engasjert i pelshandel, hvite nybyggere og andre indianerstammer, eller rett og slett antikviteter som var blitt gitt videre fra generasjon til generasjon gjennom årene. Dette var ganske utilstrekkelig. Shoshonene tydde til desperate tiltak for å forsvare seg, til sist ved å bruke sine gamle tomahawker eller buer. De amerikanske hærsoldatene massakrerte alle mennene og voldtok kvinnene, og drepte deretter mange av kvinnene og deres barn. Noen vitner rapporterte at mennene hadde mistet all disiplin, og all selvkontroll, noen drepte barn ved å holde dem i føttene og knuse hodeskallene deres mot enhver solid overflate de kunne finne.

Indianerne ble deretter skutt på ovenfra canyonveggene, og de fleste ble drept. Noen krigere forsøkte å rømme ved å svømme over den iskalde Bear River, men ble også møtt og drept av soldater på den motsatte bredden.

Leiren brant ned til grunnen. Bear Hunter ble drept. Noen få indianere klarte imidlertid å unnslippe massakren, inkludert høvding Sagwitch, som gjemte seg i en varm kilde til nattens frembrudd. Sønnen hans, som hadde blitt skutt syv ganger, ble reddet og behandlet. Soldatene mistet 27 menn, hvorav fem offiserer. Shoshone-folket mistet mellom 200 og 400 av sine, inkludert 90 kvinner og barn. Hæren rapporterte offisielt 272 døde. Oberst Connor ble behandlet som en helt og forfremmet til graden av brigadegeneral, og senere til generalmajor.

Gjenværende shoshoneindianerne ble tatt til fange. De estimerte tap varierer; ett overslag er: 411 drepte (USA: 27, shoshone: kan ha vært så høyt som 384).

## Litteratur
*
*
*
*
*
*
*

## Multimedia
**The Bear River Massacre* (2000); producers: Michael Mill, Chris Dallin, and Richard James; Imagic Entertainment; 66 min.
**The House of the Lord: Cache Valley and the Logan Temple* (2003); producer: Dennis Lyman; Temple Hill Videos; 60 min.
*

## Referanser